Vesilahden nuorisovaltuuston kommentit nuorisolakiuudistuksen lausuntopyyntöön:

3 § Määritelmät 1) Nuori
Määritelmän alaikäraja 7 vuotta on sopiva ja pidämme hyvänä, että sitä on nostettu. Määritelmän yläikäraja voisi olla 29 vuoden sijasta 25 vuotta, koska 29 -vuotias on jo aika vanha ja koemme, että 25 vuotta olisi riittävä.

8 § Kunnan vastuu
Pidämme tärkeänä, että tähän pykälään on jätetty väljyyttä paikallisten olosuhteiden huomioimiseen. Kunnan velvoittaminen yhteistyöhön nuorten ja muiden nuorisotoimijoiden kanssa on hyvä asia.

9 § Monialainen yhteistyö
Pidämme pykälää hyvänä.

10 § Etsivä nuorisotyö
Pidämme pykälää hyvänä.

Koko 4 luku Valtion rahoitus 14 - 21 §
Pidämme hyvänä, että pykälät on kirjattu lakiin. Koska rahoituksen myöntämisen perusteena on 2 § tavoitteiden toteuttaminen ja 2 § tavoitteet on hyvät, koemme, että 14 - 21 § saavat olla raameiltaan väljät, mikä jättää rahoitusta myöntävälle viranomaiselle päätösvaltaa tapauksien yksillölliseen käsittelyyn.

22 § Nuorten osallistuminen, vaikuttaminen ja kuuleminen
Pidämme pykälää hyvänä.

27 § Huumausainetestaus nuorten työpajatoiminnassa
Pidämme pykälää hyvänä.